b'\n_START_ARTICLE_\nKalevi Saukkonen\n_START_PARAGRAPH_\nKalevi Johannes Saukkonen (s. 4. kes\xc3\xa4kuuta 1943 Turku) pit\xc3\xa4\xc3\xa4 hallussaan maratonien lukum\xc3\xa4\xc3\xa4r\xc3\xa4n Suomen enn\xc3\xa4tyst\xc3\xa4. _NEWLINE_Saukkonen aloitti maratonien juoksemisen 30-vuotiaana, vuonna 1973. Tuona vuonna h\xc3\xa4n juoksi vain yhden maratonin ja aikaa kului 4.15.03. Sen j\xc3\xa4lkeen kokonaan v\xc3\xa4liin on j\xc3\xa4\xc3\xa4nyt vain yksi vuosi ja 2000-luvulla maratoneja on tullut joka vuosi useita kymmeni\xc3\xa4. Saukkonen juoksi 1\xc2\xa0000. maratoninsa 26.2.2005 Kaskisissa. 2\xc2\xa0000 maratonia Saukkoselle tuli t\xc3\xa4yteen Helsingin Palohein\xc3\xa4ss\xc3\xa4 11.6.2016._NEWLINE_Saukkosen j\xc3\xa4lkeen toiseksi eniten maratoneja on suomalaisista el\xc3\xa4m\xc3\xa4ns\xc3\xa4 aikana juossut Hans Mannsten, jolla maratoneja on (8.9.2019 menness\xc3\xa4) 1582._NEWLINE_Saukkonen edustaa Varsinais-Suomen Veteraaniurheilijoita.'